b'\n_START_ARTICLE_\nKapsul\xc4\x97 (vaistai)\n_START_SECTION_\nMink\xc5\xa1tosios kapsul\xc4\x97s\n_START_PARAGRAPH_\nMink\xc5\xa1tosios kapsul\xc4\x97s daromos i\xc5\xa1 \xc5\xbeelatinos. Jos paprastai u\xc5\xbepildomos skys\xc4\x8diais ar pusiau skystomis med\xc5\xbeiagomis. Da\xc5\xbeniausiai tai aliejai (pvz., \xc5\xbeuv\xc5\xb3 taukai) ar eteriniai aliejai, vaistini\xc5\xb3 preparat\xc5\xb3 ar vitamin\xc5\xb3 (A, D, E, F) aliejiniai tirpalai, emulsijos ar suspensijos aliejuose. Kartais naudojami hidrofiliniai tirpikliai._NEWLINE__NEWLINE_\xc4\xae mink\xc5\xa1t\xc4\x85sias kapsules da\xc5\xbeniausiai dedami neskan\xc5\xabs geriamieji vaistai._NEWLINE__NEWLINE_Gaminamos ir mink\xc5\xa1tosios kapsul\xc4\x97s rektaliniam ir vaginaliniam vartojimui._NEWLINE_1834\xc2\xa0m. Mothes ir Dublanc gavo patent\xc4\x85 vientis\xc5\xb3 \xc5\xbeelatinini\xc5\xb3 kapsuli\xc5\xb3 gamybos b\xc5\xabdui, kai kapsul\xc4\x97s u\xc5\xbesandarinamos \xc5\xbeelatinos tirpalo la\xc5\xa1u. J\xc5\xb3 metode buvo naudojama forma vienai kapsulei, kapsules u\xc5\xbepildydavo ranka medicinine pipete. V\xc4\x97liau imta naudoti formavimo plok\xc5\xa1tes su lizdais daugeliui kapsuli\xc5\xb3 i\xc5\xa1syk. Kai kurios kompanijos \xc5\xa1\xc4\xaf metod\xc4\x85 dar naudoja, ta\xc4\x8diau \xc4\xafranga tam jau komerci\xc5\xa1kai nebegaminama._NEWLINE__NEWLINE_Dabar pla\xc4\x8diai naudojamas 1933\xc2\xa0m. R. P. \xc5\xa0ererio (R. P. Scherer) sukurtas metodas. Jis kapsul\xc4\x97ms formuoti panaudojo sukam\xc4\x85j\xc4\x85 matric\xc4\x85 (rotary die), kur kapsul\xc4\x97s formuojamos p\xc5\xabtimu, kartu jas u\xc5\xbepildant preparatu. \xc4\x96mus naudoti \xc5\xa1\xc4\xaf metod\xc4\x85 labai suma\xc5\xbe\xc4\x97jo atliek\xc5\xb3, o dozavimo \xc4\xaf kapsules tikslumas labai padid\xc4\x97jo._NEWLINE__NEWLINE_1949\xc2\xa0m. American Cyanamid Company padalinys Lederle Laboratories suk\xc5\xabr\xc4\x97 vadinam\xc4\x85j\xc4\xaf Accogel metod\xc4\x85 \xc5\xbeelatinin\xc4\x97ms kapsul\xc4\x97ms tiksliai u\xc5\xbepildyti milteliais._NEWLINE_\xc5\xa0ie metodai pla\xc4\x8diau apra\xc5\xa1yti \xc4\x8dia.'